
Na temelju članka 75. stavak 3. Zakona o sportu (»Narodne novine«, broj 141/22.), članka 17. stavak 1. i članka 20. stavak 2. Zakona o tehničkoj kulturi (»Narodne novine«, broj 76/93., 11/99. i 38/09.) i  članka 34. Statuta Grada Crikvenice (SNGC 103/21., 219/25.), Gradsko vijeće Grada Crikvenice, na 4. sjednici održanoj 03. prosinca 2025. godine, donijelo je
Program javnih potreba u sportu
i tehničkoj kulturi za Grad Crikvenicu za 2026. godinu
Članak 1.
Program javnih potreba u sportu i tehničkoj kulturi za 2026. godinu temelji se na strateškim ciljevima Grada Crikvenice u području unapređenja kvalitete života građana, osobito mladih, te poticanja aktivnog sudjelovanja u sportu i tehničkoj kulturi.
Javne potrebe u sportu i tehničkoj kulturi Grada Crikvenice za 2026. godinu obuhvaćaju programe i projekte, te manifestacije u sportu i tehničkoj kulturi koje su od interesa za Grad Crikvenicu i koje se ovim Programom utvrđuje kao javne potrebe. Odnose se na djelovanje udruga u sportu i tehničkoj kulturi, sa svrhom obavljanja sportskih djelatnosti, djelovanja udruga na organizaciji i izvođenju sportskih aktivnosti, uključivanja djece, mladih i ostalih građana u sportske programe, optimalnog korištenja gradskih sportskih objekata, pripremanja i sudjelovanja sportskih natjecanja čime se pridonosi poticanju i promicanju sporta, zatim obogaćivanja stečenih i upoznavanje novih vještina i znanja u području tehničke kulture, korisnog i sadržajnog provođenja slobodnog vremena djece, mladih i odraslih osoba, razvijanja prijateljstva i zajedništva, organiziranje promaknuća tehnoloških inovacija (izložbi, sajmova i sl.), čime se pridonosi poticanju i promicanju tehničke kulture.
Cilj Programa javnih potreba u sportu i tehničkoj kulturi jest zadovoljavanje potreba građana Crikvenice za sportom i tehničkom kulturom, omogućavanje najvećem broju mlađih uzrasnih kategorija bavljenja sportom i rekreacijom te unapređenje uvjeta za njihov razvoj.
Članak 2.
U 2026. godini Grad Crikvenica sufinancirat će javne potrebe u sportu i tehničkoj kulturi kako slijedi:
- troškove realizacije programa udruga s područja Grada koje djeluju na području sporta i tehničke kulture, troškove korištenja sportskih dvorana, kuglane, bazena i drugih sportskih objekata,
- ostale aktivnosti u sportu (zdravstvena zaštita sportaša, nastupi na svjetskim i europskim natjecanjima, manifestacije i obilježavanja u sportu, stipendiranje vrsnih sportaša, sufinanciranje usavršavanja stručnih kadrova),
- kapitalna ulaganja u sportu.
Financijska sredstva za ostvarivanje javnih potreba iz stavka 1. ovog članka osiguravaju se u proračunu Grada Crikvenice za 2026. godinu.
Članak 3.
Raspodjelu financijskih sredstava iz članka 2. ove Odluke obavlja Upravni odjel za društvene djelatnosti i lokalnu samoupravu i Upravni odjel za investicije, prostorno uređenje i imovinu (u daljnjem tekstu: Upravni odjel), sukladno Planu raspodjele sredstava za programe javnih potreba u sportu i tehničkoj kulturi Grada Crikvenice i Odluci o izvršavanju proračuna Grada Crikvenice za 2026. godinu. Plan iz stavka 1. ovog članka sadržava financijske pokazatelje i namjene, nalazi se u privitku i čini sastavni dio ovog Programa.
Članak 4.
Sredstva za realizaciju javnih potreba iz ovoga Programa ostvarivat će se do visine sredstava planiranih u proračunu Grada Crikvenice za 2026. godinu, prema dinamici priljeva sredstava u proračun.
Članak 5.
Sredstva za realizaciju javnih potreba iz ovog Programa isplaćivat će se korisnicima na temelju provedenih javnih poziva/natječaja, odluka i zaključaka gradonačelnice te ugovora kojim se utvrđuju programi, projekti i aktivnosti koje se sufinanciraju, kao i međusobna prava i obveze davatelja i primatelja financijskih potpora, odnosno zahtjeva i priloženih računa.
Članak 6.
Korisnici sredstava proračuna s kojima se zaključuje ugovor obvezni su Upravnom odjelu dostaviti izvješće o ostvarenju programa i utrošku sredstava za proteklu godinu u roku određenom javnim pozivom/natječajem. 
Članak 7.
Upravni odjel prati namjensko korištenje sredstava iz članka 2. ovog Programa. Ukoliko Upravni odjel utvrdi da se sredstva ne koriste u skladu s odobrenom namjenom, obustavit će se isplata i zatražiti povrat nenamjenski utrošenih sredstava.
Članak 8.
Ovaj Program objavit će se u »Službenim novinama Grada Crikvenice«, a stupa na snagu 1. siječnja 2026.

GRADSKO VIJEĆE GRADA CRIKVENICE
Predsjednica Gradskog vijeća
     Ines Kassal Andrašević

PLAN RASPODJELE SREDSTAVA ZA PROGRAME JAVNIH POTREBA U SPORTU I TEHNIČKOJ KULTURI ZA 2026. GODINU


	 
	
PROGRAM
	
NAMJENA
	
IZNOS (EUR) 


	1.1.
	Programi udruga s područja Grada koje djeluju na području sporta i tehničke kulture
	Redovna djelatnost sportskih klubova 
	
550.000,00

	1.2.
	
	Redovna djelatnost udruga tehničke kulture
	10.000,00

	1.3.
	
	Zdravstvena zaštita sportaša
	28.500,00

	1.4.
	
	Korištenje sportskih dvorana i ostalih sportskih objekata
	
344.100,00

	1.5.
	
	Poticanje izvrnosti u sportu (usavršavanje stručnih kadrova, nastupi na svj. i eur.prvenstvima, stipendiranje vrhunskih i perspektivnih sportaša) 
	26.000,00

	1.
	
	UKUPNO
	958.600,00

	2.1.
	Manifestacije i obilježavanja u sportu i tehničkoj kulturi
	Manifestacije i obilježavanja u sportu, tehničkoj kulturi – vlastiti  program
	16.400,00

	2.2.
	
	Donacije sportskim udrugama i udrugama u tehničkoj kulturi za manifestacije i obilježavanja
	33.000,00

	2.
	
	UKUPNO
	49.400,00

	3.1.
	Kapitalna ulaganja u sportu
	Kapitalno ulaganje u nogometno igralište
	80.000,00

	3.2.
	
	Kapitalno ulaganje u plivalište
	70.000,00

	3.3.
	
	Kapitalno ulaganje u sportsku dvoranu
	120.000,00

	3.4.
	
	Kapitalno ulaganje u sportsku dvoranu Selce
	50.000,00

	3.5.
	
	Kapitalno ulaganje u dvoranu Hrusta
	200.000,00

	3.6.
	
	Kapitalno ulaganje u sportski teren Dramalj
	200.000,00

	3.7.
	
	Kapitalna donacija udrugama u sportu i tehničkoj kulturi
	82.000,00

	3.
	
	UKUPNO
	802.000,00

	UKUPNO
	1.810.000,00

